Fischl, Mónika – szoprán - Bartók Plusz Operafesztivál
Fischl, Mónika – szoprán
Donizetti Don Pasqualéjának Norinájaként debütált 1997-ben a Szegedi Nemzeti Színházban. Első operett címszerepét, Violettát (Kálmán: A montmare-i ibolya) a Budapesti Operett Színházban játszotta.
Később olyan operett-primadonna szerepeket játszott mint, Lisa (Lehár: A mosoly országa), Hanna ( Lehár: A víg özvegy), Adél ( J. Strauss: Dr. Bőregér), Odette ( Kámlán: A bajadér), Angéle ( Lehár: Luxemburg grófja), Gabrielle ( Offenbach: La vie parisienne), Annina ( J.Strauss II: Egy éj Velencében), Marica ( Kálmán: Marica grófnő).
Leggyakrabban énekelt szerepe a Csárdáskirálynő Szilviája (300 alkalom), amellyel óriási sikert aratott a bécsi Reneissance Thaterben, majd Mörbisch-ben, Európa legnagyobb szabadtéri operett fesztiválján, az „operettek Mekkájában”. A német ZDF televízió 2005-ben, majd 2009-ben a Magyar Televízió is filmet készített a Csárdáskirálynő előadásról, amelyben a címszerepet énekelte. Ezért a szerepért Artis-Jus-díjat kapott.
Operett szerepei mellett1999-ben a Magyar Állami Operaházban Norina szerepét énekelte, majd Gildát (Verdi: Rigoletto), Frasquitát (Bizet: Carmen). Németországi turnéján az Éj királynője szerepét énekelte (Mozart: Varázsfuvola).
Több szerepben is énekelt London legjelentősebb színházaiban, Baden-Badenben, Frankfurtban, Münchenben, Amsterdamban, Rómában, Moszkvában és Szentpéterváron, valamint koncertezett Japánban, Dél-Kelet Ázsiában, Németországban, Ausztriában, Kanadában és az Egyesült Államokban.